open-index/open-wikipedia-markdown huggingface dataset:
பெரிக் ஆக்சலேட்டு

**பெரிக் ஆக்சலேட்டு** (*Ferric oxalate*) என்பது C6Fe2O12 என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். பெரிக் அயனிகளும் ஆக்சலேட்டு ஈந்தணைவிகளும் சேர்ந்து உருவாகும் இச்சேர்மம், **இரும்பு(III) ஆக்சலேட்டு** (*iron(III) oxalate*) என்ற பெயராலும் அழைக்கப்படுகிறது. ஆக்சாலிக் அமிலத்தின் பெரிக் உப்பான பெரிக் ஆக்சலேட்டு வெளிர் மஞ்சள் நிறத்தில் காணப்படுகிறது. நீரேற்ற வினையின் மூலம் பெரிக் ஆக்சலேட்டை அடர் பச்சை நிற  சேர்மமாக மாற்ற இயலும்.

மற்ற ஆக்சலெட்டுகளைப் போல பெர்ரிக் ஆக்சலேட்டும் தற்காலிக பல் மருத்துவத்தில் பயன்படுத்த ஆராயப்படுகிறது. சிலவகை பற்பசை தயாரிப்புகளில் இதைப் பயன்படுத்துகின்றனர். ஆனாலும் இதன் செயற்படுதிறன் கேள்விக்குறியாகவே கருதப்பட்டு வருகிறது.

கல்லிவகை புகைப்பட அச்சிடும் செயமுறையில் ஒளியுணர் பொருளாக பெரிக் ஆக்சலேட்டு பயன்படுத்தப்படுகிறது.

## மேற்கோள்கள்

பகுப்பு:இரும்பு(III) சேர்மங்கள்
பகுப்பு:ஆக்சலேட்டுகள்
பீனாலிக் ஆல்டிகைடு

**பீனாலிக் ஆல்டிகைடுகள்** *(Phenolic aldehydes)* என்பவை பீனாலில் இருந்து கிடைக்கப்பெறும் வழிப்பொருட்கள் ஆகும். மதுவிலும், கோக்னாக் எனப்படும் பிரெஞ்சு நாட்டு உயர் மதுவகையிலும் பீனாலிக் ஆல்டிகைடுகள் காணப்படுகின்றன .
உதாரணங்கள் :

*ஐதராக்சிபென்சால்டிகைடுகள்
*புரோட்டோகேடெக்யூயிக் ஆல்டிகைடு 
*வானிலின் மற்றும் ஐசோவானிலின்
*2,3,4-மூவைதராக்சி பென்சால்டிகைடு, மெக்சிகன் நாடு படர்கொடி தாவரத்திலிருந்து தனித்துப் பிரித்தெடுக்கப்படுகிறது 

## மேற்கோள்கள்
.

பகுப்பு:ஆல்டிகைடுகள்
பகுப்பு:அரோமாட்டிக் சேர்மங்கள்
ஸ்ரீசுப்பிரமணியத் தேசிகர் நெஞ்சுவிடு தூது

காதல் உணர்வை வெளிப்படுத்த நிலைக்களமாக உள்ள இலக்கிய வகை தூது. **ஸ்ரீசுப்பிரமணிய தேசிகர் நெஞ்சுவிடு தூது** என்பது தூது மரபைக் கையாண்டு குருபக்தியை வெளிப்படுத்தும் விதமாகத் திரிசிரபுரம் மீனாட்சிசுந்தரம் பிள்ளை எழுதிய நூலாகும்.

## நூல் வரலாறு
திருவாவடுதுறை ஆதீனத்து 16-ஆவது சந்நிதானமாக விளங்கியவர் சுப்பிரமணிய தேசிகர். இவர்பால் அன்பு கொண்டு வாழ்ந்தவர் மீனாட்சி சுந்தரம்பிள்ளை. அவர் தம் குருவாகிய சுவாமிகள் மீது தம் நெஞ்சத்தைத் தூது விடுப்பதாக எழுதப் பெற்ற நூல் இதுவாகும். இந்நூலில் காப்புச் செய்யுள் ஒன்றும், 311 கண்ணிகளும் இடம் பெற்றுள்ளன. இந்நூலுக்கு 1960-ஆம் ஆண்டு த. ச. மீனாட்சிசுந்தரம் குறிப்புரை ஒன்று எழுதி வெளியிட்டுள்ளார்.

## நூலாசிரியர்
ஆதீனத்தில், மகாவித்வான் பட்டம் பெற்றவர். தலப் புராணங்கள் பல பாடியுள்ளார். சுப்பிரமணிய தேசிகர் மாலை எனும் நூலையும், 15-ஆவது பட்டத்து சுவாமிகள் மீது கலம்பகம், பிள்ளைத் தமிழ் ஆகிய இரு நூல்களையும் இயற்றியுள்ளார்.

## நூற் சிறப்புகள்
* இறைவன் உயிர்களுக்கு அருளும் திறம்
* இம்மண்ணில் பிறந்து துன்பப்படும் உயிர்களைப் புழுவால் அரிக்கப்படும் பயிருக்கு உவமையாகப் பாடியுள்ளார். (விரவுபுழு மென் பயிர் போல) 
* தேவர்கள் மந்தர மலையை மத்தாகக் கொண்டு பாற்கடல் கடைந்தது,ஒரு காலத்தில் இந்திரன் வச்சிராயுதத்தால் மலைகளின் சிறகுகளை அரிந்தது, மைந்நாக மலை இந்திரனுக்குப் பயந்து கடலிடை ஒளிந்து கொண்டது, அகத்தியர் விந்தியமலையைப் பூமியில் அழுத்தியது முதலான புராணச் செய்திகள் சொல்லப்பட்டுள்ளன.
* 63 நாயன்மார்கள் வரலாறு சுருக்கமாகச் சொல்லப்பட்டுள்ளது.
* ஆதீனத்து சந்நிதானங்களைத் தரிசிக்கும் முறைகளும் நூலில் இடம்பெற்றுள்ளன.
* இறுதியாக நெஞ்சத்தினை அவரிடம் அனுப்பி மாலையைப் பெற்று வருமாறுக் கூறி நூலை முடிக்கின்றார் ஆசிரியர்.

## உசாத்துணை
திரிசிரபுரம் மீனாட்சிசுந்தரம் பிள்ளை இயற்றிய," ஸ்ரீசுப்பிரமணியதேசிகர் நெஞ்சுவிடு தூது"- திருவாவடுதுறை ஆதீனம்-2015.
## வெளி இணைப்புகள்
ஸ்ரீ சுப்பிரமணிய தேசிகர் நெஞ்சு விடு தூது - Project Madurai
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தூது இலக்கியங்கள்
பகுப்பு:நூல்கள்
இந்திய ஐந்து ரூபாய் நாணயம்

**இந்திய ஐந்து ரூபாய் நாணயம்** (*Indian 5-rupee coin*) என்பது ரூபாயின் ஒரு வடிவம் ஆகும். 2005-இல் பத்து ரூபாய் அச்சிடப்படும் வரை இந்திய ரூபாயில் பெருமதிப்பு கொண்ட நாணயமாக கருதப்பட்டது.

## நாணயத்தின் வடிவமைப்பு
நாணயத்தின் முன்பகுதியில் 5 என்ற எண் பெரியதாக பொறிக்கப்பட்டுள்ளது. 5 என்ற எண்ணின் இருபக்கமும் தாமரை மலரும், மொட்டும் ஒருங்கிணைந்தவாறு பொறிக்கப்பட்டுள்ளது. 5 என்ற எண்ணின் மேலே இந்தியில் ரூபாய் எனவும், கீழே ஆங்கிலத்தில் RUPEES எனவும் பொறிக்கப்பட்டுள்ளது. பின்பகுதியின் நடுவே அசோகரின் தூணில் உள்ள சிங்கம் பொறிக்கப்பட்டுள்ளது. அதன் இருபுறமும் இந்தியிலும், ஆங்கிலத்திலும் இந்தியா என பொறிக்கப்பட்டுள்ளது.

இந்த நாணயம் இந்திராகாந்தி படுகொலை செய்யப்பட்ட பிறகு அவரது முகமும், ஜவகர்லால் நேருவின் முகம் அவரது 100 ஆவது பிறந்த நாள் நுற்றாண்டு விழாவின் போது வெளியிடப்பட்டது.

## சிறப்பியல்புகள்
* இந்தியா ஐந்து ரூபாய் நாணயம் குப்ரோநிக்கலால் செய்யப்பட்டது.
* இதன் விட்டம் 23 மில்லிமீட்டர்.
* ஒன்பது கிராம் எடை கொண்டது.
* இந்நாணய அமைப்பு வட்ட வடிவம் கொண்டது.

## மேற்கோள்கள்

பகுப்பு:இந்திய நாணயங்கள்
பகுப்பு:ரூபாய்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
அருள் நமச்சிவாய தேசிகர்

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
அருள் நமச்சிவாய தேசிகர் உமாபதியாரின் மாணக்கராகவும்,சீடராகவும் விளங்கியவர்.
## வாழ்க்கைக் குறிப்பு
இவர் சீர்காழியில் வளமான குடும்பத்தில் பிறந்தவர்.கடந்தை மறைஞான சம்பந்தரிடம் சாத்திரங்களைக் கற்று அவரையே குருவாக ஏற்றார்.இவரது இயற்பெயர் சாமிநாதன்.தம் வீட்டின் மச்சிலேயே இருந்து தொடர்ந்து தியானம் செய்தமையால்,மச்சுச்செட்டியார் என்றும் மச்சுறைவர் என்றும் வழங்கப்பெற்றார்.இவரின் குருவாகிய மறைஞானசம்பந்தர் இறந்தமையால் உமாபதியை குருவாக ஏற்றார்.உமாபதியார்  இவருக்குத் துறவறம் தந்து,*நமச்சிவாயர்* என்ற திருநாமமும் சூட்டினார்.
### இயற்றிய நூல்கள்
இவர் இயற்றிய நூல்கள் ஞானசாத்திர பஞ்சகம் என்ற பெயரால் வழங்குகிற ஐந்து சிறு சாத்திர நூல்கள்.அவையாவன,
1) ஞான பூசாகரணம்
2) ஞான பூசாவிதி
3) ஞான தீசாவிதி
4) ஞான அந்தியேட்டி
5) போசன விதி
இவற்றின் செய்யுட்கள் முறையே 30,18,8,2,4.
1) ஞான பூசாகரணம்- மனிதன் உடல் உள்ளவரையில் ஞானபூசையும்,ஞானசந்தியும் செய்வதன் அவசியம் கூறுவது.
2) ஞான பூசாவிதி- ஞானபூசை செய்வதற்குரிய கிரியை முறைகளைக் கூறும் நூல்
3) ஞான தீசாவிதி- சீடனுக்கு ஞானதீட்சை செய்வதற்கான முறைகளைக் கூறும் நூல்.
4) ஞான அந்தியேட்டி- ஞான சமாதிக்கான கிரியைகளைக் சுருக்கிக் கூறுவது.
5) போசன விதி- ஞானி பிச்சை ஏற்கும் விதிகளைக் கூறும் நூல்.
#### முக்தி
இவர் சிதம்பரத்தில் மார்கழி மாதத்துத் திருவாதிரை நட்சத்திர நன்னாளில் முக்தி பெற்றார்.
##### உசாத்துணை
மு.அருணாசலம்,"தமிழ் இலக்கிய வரலாறு-14 ஆம் நூற்றாண்டு "The PARKAR வெளியீடு.
பகுப்பு:சைவ சித்தாந்தவாதிகள்
நீல் முகர்ஜி

**நீல் முகர்ஜி** (*Neel Mukherjee*, பிறப்பு: 1970) இலண்டனில் உள்ள ஒரு இந்திய ஆங்கில மொழி எழுத்தாளர் ஆவார். மேற்கு வங்காளத்தை சேர்ந்த இவர் தொலைக்காட்சி தொகுப்பாளரும் ஆசிரியருமான உதயன் முகர்ஜியின் சகோதரரும் ஆவார். விமர்சன ரீதியாக பாராட்டப்பட்ட பல புதினங்களை எழுதியுள்ளார்.

## கல்வி
கொல்கத்தாவில் உள்ள தொன்போஸ்கோ பள்ளியில் பள்ளிப்படிப்பை முடித்த இவர் சாதவர்பூர் பல்கலைக்கழகத்தில் இளங்கலை ஆங்கிலம் பயின்றார். கிழக்கு ஆங்கிலியா பல்கலைக்கழகத்தில், படைப்பாற்றல் குறித்து முதுகலைப்பட்டம் பெற்றார். கேம்பிரிட்சுப் பல்கலைக்கழகத்திற்குட்பட்ட பெம்புரோக் கல்லூரியில் முனைவர் பட்டம் பெற்றார்.

## விருதுகள்
*2008 வோடபோன்-கிராசுவர்டு நூல் விருது
*2009 *GQ* ஆண்டுக்குரிய எழுத்தாளர் விருது
*2014 என்கோர் விருது

## மேற்கோள்கள்

*http://www.dailythanthi.com/News/World/2015/05/12173621/Neel-Mukherjee-wins-10000-pounds-UK-literary-award.vpf

## வெளி இணைப்புகள்
*neelmukherjee.com/
* 
* Profile at the British Council
* Neel Mukherjee at Penguin India

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:இந்திய ஆங்கில எழுத்தாளர்கள்
பகுப்பு:இந்திய எழுத்தாளர்கள்
பகுப்பு:வங்காள மக்கள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
ஜூலியா (நிரலாக்க மொழி)

**சூலியா** அல்லது **ஜூலியா** (*Julia*) என்பது ஒரு உயர்மட்ட , உயர்‌ செயற்திறன்‌, பிறழும் (மாறும்) நிரலாக்க மொழியாகும். இது ஒரு பொதுப் பயன்பாட்டு மொழி மற்றும் எந்தவொரு பயன்பாட்டையும் எழுதப் பயன்படுத்தப்படலாம் என்றாலும்,

ஜூலியா நிரல்மொழியை உருவாக்கும் பணி 2009 இல் பெங்களூரில் உள்ள வைரல் பி. ஷா, ஜெஃப் பெசன்சன், ஸ்டீபன் கர்பின்ஸ்கி மற்றும் ஆலன் எடெல்மேன் ஆகியோரால் தொடங்கப்பட்டது.

## மொழி அம்சங்கள்

இயல்புநிலையாக, பயனர் வழங்கப்பட்ட மூலக் குறியீடு இயங்குவதால் ஜூலியா இயங்குதளம் முன்பே நிறுவப்பட்டிருக்க வேண்டும்.

## சான்றுகள்

பகுப்பு:நிரல் மொழிகள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
அரசு வேலூர் மருத்துவக் கல்லூரி

**அரசு வேலூர் மருத்துவக் கல்லூரி** *(Government Vellore Medical College, GVMCH)* என்பது இந்தியாவின் தமிழ்நாடு மாநிலத்திலுள்ள வேலூர் நகரத்திற்கு அருகிலுள்ள அடுக்கம்பாறையில் அமைந்துள்ள ஓர் அங்கீகரிக்கப்பட்ட அரசு மருத்துவக் கல்லூரி ஆகும். 2005 ஆம் ஆண்டு இக்கல்லுரி நிறுவப்பட்டது.வேலூர் நகரப் பேருந்து நிலையத்திலிருந்து சுமார் 8 கி.மீ தொலைவில் இக்கல்லூரி உள்ளது. இந்திய மருத்துவக் கழகத்தால் அங்கீகரிக்கப்பட்ட எம்.பி.பி.எசு எனப்படும் மருத்துவப் பட்டப் படிப்பு, மருந்தியல் பொது மருத்துவம் முதுநிலை படிப்பு, பொது அறுவைச்சிகிச்சை முதுநிலை படிப்பு பிரிவுகளுக்கான வகுப்புகள் இங்கு நடத்தப்படுகின்றன.
## வரலாறு

1997 ஆம் ஆண்டு இக்கல்லூரியைத் தொடங்குவதற்கான திட்டங்கள் முன்னெடுக்கப்பட்டபோது இக்கல்லூரியின் அமைவிடத்தில் காசநோய் உடல்நல மையம் செயல்பட்டு வந்தது. 2005-ஆம் ஆண்டு முதல் இங்கு  முதலாமாண்டு மருத்துவ மாணவர்களின் சேர்க்கை தொடங்கியது. தமிழ்நாடு டாக்டர் எம். ஜி. ஆர். மருத்துவப் பல்கலைக்கழகத்தின் உறுப்பினர் கல்லூரியாக இது செயல்படுகிறது.

## மாணவர் சேர்க்கை

ஒவ்வோர் ஆண்டும், தமிழ்நாடு மருத்துவ கல்வி இயக்குநரகம் நடத்தும் கலந்தாய்வு மூலம் இங்கு  மாணவர்கள் அனுமதிக்கப்படுகிறார்கள். ஒவ்வோர் ஆண்டும் சேர்க்கைக்காக ஒப்புக் கொள்ளப்பட்ட மாணவர்களின் மொத்த எண்ணிக்கை 100 ஆகும். அனைத்து இந்திய இடஒதுக்கீட்டின் படியான மாணவர்கள் சேர்க்கைக்கு 15 சதவிகித இடங்கள் ஒதுக்கப்படுகின்றன..

## புகழ்

இந்தியா டுடே பத்திரிகை கருத்துக்கணிப்பு நடத்தி இந்தியாவில் வளர்ந்துவரும் மருத்துவக் கல்லூரியின் பட்டியலை தயாரித்தது. புகழ்பெற்ற முதல் பத்து தமிழக மருத்துவக் கல்லுரிகளின் பட்டியலில் அரசு வேலூர் மருத்துவக் கல்லூரி ஆறாவது இடத்தைப் பிடித்தது.

## சேவைகள்

எம்.ஆர்.ஐ. எனப்படும் காந்த அதிர்வு அலை வரைவு சோதனை, சி.டி சிகேன் எனப்படும் வரியோட்டவழிக் கணித்த குறுக்குவெட்டு வரைவி  சோதனை, இதயத்துடிப்பு மின்வரைவு சோதனை, இதய அழுத்த பரிசோதனை ஆகிய பரிசோதனைகள் மேற்கொள்ளும் வசதிகள் இங்குள்ளன. இவை தவிர அவசரநிலை மகப்பேறு மற்றும் மகப்பேறியல், பிறந்த குழந்தைகள் பராமரிப்பு மருத்துவம், எதிர்ப்பு-ரெட்ரோவைரல் சிகிச்சை மற்றும்  ஒருங்கிணைந்த ஆலோசனை சோதனை மையம் ஆகிய வசதிகளும் இங்குள்ளன,.

## சான்றுகள்

## புற இணைப்புகள்
* www.gvmc.in The official website of Government Vellore Medical College

பகுப்பு:வேலூர் மாவட்டத்திலுள்ள மருத்துவக் கல்லூரிகள்
கிஷ்கிந்தா காண்டம்

**கிஷ்கிந்தா காண்டம்**, (Kishkindha Kanda) வால்மீகி எழுதிய இராமாயணத்தின் ஆரண்ய காண்டத்திற்குப் பின் அமைந்த நான்காவது காண்டமாகும்.

இக்காண்டத்தில் இராவணால் கடத்தப்பட்ட சீதையைத் தேடி, காட்டில் இராம-இலக்குமணர்கள் தேடுதல், வாலிக்குப் பயந்து, மதங்க மகரிஷி தங்கியிருந்த மதங்க மலையில் ஜாம்பவனுடன் பதுங்கிக் கொண்டிருந்த சுக்கிரீவனுக்கு **சொல்லின் செல்வன்** அனுமான் மூலம் இராமருக்கு சுக்கிரீவனின் நட்பு கிடைத்தல், சீதையை மீட்க சுக்கிரீவன் வாக்கு தருதல், அதன் பிரதிபலனாக சுக்கிரீவனை கிட்கிந்தையின் மன்னராக முடிசூட்ட இராமர் உறுதியளித்தல்,  கிட்கிந்தையில் சுக்கிரீவனுக்கும் – வாலிக்கும் நடந்த போரில், இராமர் மறைந்து நின்று வாலியை கூரிய அம்பால் வீழ்த்துதல், பின்னர்  கிட்கிந்தையின் மன்னராக சுக்கிரீவனுக்கும், பட்டத்து இளவரசராக அங்கதனுக்கும்  இலக்குமணன் முடிசூட்டுதல், மழைக் காலத்திற்குப் பின் சுக்கிரீவன், சீதையைத் தேடி வானர வீரர்களை நான்கு திசைகளில் அனுப்புதல், அங்கதன் ஜாம்பவான், மற்றும் அனுமான் தலைமையிலான வானரப் படைகள் பரத கண்டத்தின் தெற்குப் பகுதிகளில் சீதையைத் தேடுவதற்கு புறப்படும் முன், இராமர் தனது கணையாழி மோதிரத்தை அனுமாரிடம் கொடுத்தல், கழுகரசன் ஜடாயுவின் அண்ணன் வயது முதிர்ந்த சம்பாதியை காண்பது, அங்கதன் சம்பாதியிடம் இராவணன் கடத்திச் சென்ற  சீதையை தேடி அலைவதாகக் கூறல்,  இராவணன் சீதையை வானில் இலங்கைக்கு கடத்திச் சென்றதைப் பார்த்ததாக சம்பாதி கூறல், கடல் மீது பறந்து சென்று இலங்கையை அடையும் வல்லமை அனுமார் ஒருவருக்கும் மட்டுமே உண்டு என ஜாம்பவான் கூறல், அனுமார் இலங்கைச் சென்று சீதையை கண்டு வர ஒப்புக்கொள்தல், அனுமார் மகேந்திரமலை மீது ஏறி நின்று இலங்கை நோக்கி வானில் கடந்து செல்லுதலுடன் கிஷ்கிந்தா காண்டம் நிறைவு பெறுகிறது.

கிட்கிந்தா காண்டத்திற்குப் பின் வரும் சுந்தர காண்டத்தில் **இராமதூதன்** ஆக இலங்கைக்குச் சென்ற அனுமார், சீதையப் பார்த்துப் பேசுதல், இலங்கை நகரை அழித்தல், பின் மீண்டும் கிஷ்கிந்தைக்கு வந்து, இராமரிடம் **கண்டேன் சீதையை**க் கூறி இராமரின் மனதை மகிழ்வுறச் செய்வது குறித்து விளக்கப்படுகிறது.

## இதனையும் காண்க
*பால காண்டம்
*அயோத்தியா காண்டம்
*ஆரண்ய காண்டம்
*சுந்தர காண்டம்
*யுத்த காண்டம்
*உத்தர காண்டம்

## மேற்கோள்கள்


## வெளி இணைப்புகள்

பகுப்பு:இராமாயணம்
ஜாபாலி

**ஜாபாலி மகரிஷி**,  (Jaabaali Maharshi) ஆறு தத்துவப் பிரிவுகளில் ஒன்றான நியாயா தத்துவத்தை நிலைநிறுத்திய தத்துவாதியும் மகரிஷியும் ஆவார். ஜபல்பூர் நகரம் இம்முனிவரின் பெயரால் நிறுவப்பட்டது.

ஜாபாலி, உபநிடத்தில் கூறப்படும் கௌதமரின் சீடரான சத்தியகாம ஜாபாலா என்பவரின் வழித்தோன்றலில் பிறந்தவர்.

## ஜாபாலி கோத்திரம்
தென்னிந்தியாவில் வாழும் அந்தணர்கள் மற்றும் சௌராட்டிரர்களில் சில குடும்பத்தினர், தாங்கள் ஜாபாலி ரிஷியின் வழிதோன்றல்கள் என்பதால், தங்களை ஜாபாலி கோத்திரத்தினர் என அடையாளம் கொண்டுள்ளனர்.

## இராமாயணத்தில் ஜாபாலி ரிஷி

இராமாயணத்தில் ஜாபாலி முனிவர் நாத்திக வாதம் பேசுபவராக வருணிக்கப்படுகிறார். தந்தை தசரதன் கூறியதாக தாய் கைகேயின் கூற்றுப்படி, இராமர் மேற்கொண்ட பதினான்கு ஆண்டு வனவாசத்தின் போது, சித்திரகூட மலையில் சீதை மற்றும் இலக்குமணனுடன் வாழ்ந்த வேளையில்,  பரதன் இராமரை சந்தித்து, அயோத்திற்கு திரும்பி வந்து மணிமகுடம் சூட்டிக் கொள்ள வேண்டினான்.  தந்தை சொல் மிக்க மந்திரமில்லை என்று கூறி, பரதனின் வேண்டுகோளை இராமர் ஏற்க மறுத்தார். அந்நேரத்தில் ஜாபாலி முனிவர், சத்திரிய தர்மப் படி, மூத்த மகனே நாடாள வேண்டும் என்றும், தாய் கைகேயியின் சொல்லுக்கு அடிபணிய வேண்டியதில்லை என்றும் நாத்திக வாதம் பேசினார்.

### ஜாபாலா உபநிடதம்
ஜாபால ரிஷி இயற்றிய ஜாபால உபநிடதத்தில் சத்தியகாம ஜாபாலாவின் கதை கூறப்பட்டுள்ளது. ஜாபால உபநிடத்தில் தாயைக் கடவுளாகப் போற்றும் தன்மை குறித்தும், பெண்களின் கடமை குறித்தும் விளக்கியுள்ளார். மேலும்  பிரம்ம வித்தையை அறிவதற்கான முதற் படி சத்தியத்தை  பின்பற்றுவதே என வலியுறுத்தியுள்ளார்.

## மேற்கோள்கள்

பகுப்பு:முனிவர்கள்
பகுப்பு:இராமாயணக் கதைமாந்தர்கள்
குடும்பவழி கொழுப்பு புரத வலுவிழப்பு நோய்

**குடும்பவழி கொழுப்பு புரத வலுவிழப்பு நோய்** (*Familial partial lipodystrophy*, 'FPL') அல்லது **காப்பெர்லிங்–டன்னிகன் நோய் அறிகுறி** (*Köbberling–Dunnigan syndrome*) என்பது ஊன்ம ஆக்கச்சிதைவு மாறுபாட்டினாலும், தோலடி கொழுப்பு குறைவாலும் ஏற்படுகிறது.

இந்நோயானது கைகள், கால்கள், உடலின் முண்டப்பகுதி போன்ற இடங்களில் ஏற்படும் தோலடி கொழுப்பு குறைவாலும்,  உடலின் மேல்பகுதி, முகம், கழுத்து, தோள்கள், முதுகு போன்ற இடங்களில் ஏற்படும் தோலடி கொழுப்பு அதிகரிப்பாலும், தோன்றுகிறது. உடலில் பொருத்தமான  முறையில் கொழுப்புகளை சேகரிக்க இயலாத நிலை ஏற்படும்போது அவை உடலின்முக்கிய உறுப்புகளிலும் இரத்தத்திலும் (இரத்தத்தில் ட்ரைகிளிசரைடுகளாக) சேர்கின்றன.

இதனால் ஏற்படும் குறைகள்:
*இதயக் கோளாறுகள்
*கல்லீரல் இழைநார் வளர்ச்சி 
*கொழுப்பு செல் குறைவு சர்க்கரை நோய்
*கணைய அழற்சி

வகை 1 இதுவரை குறைந்த அளவே கண்டறியப்பட்டதாக நம்பப்படுகிறது.

## மேற்கோள்கள்

பகுப்பு:நோய்த்தொகைகள்
பகுப்பு:தமிழக ஆசிரியர்கள் தொடங்கிய அறிவியல் கட்டுரைகள்
நீல துளை

வலது|thumb|பெலிசில் உள்ள நீல துளை<br />
thumb|Dean's Blue Hole, Long Island, Bahamas
thumb|Watling's Blue Hole, San Salvador Island, Bahamas
 **நீல துளை** (Blue hole) என்பது ஒரு பெரிய கடல் குகை அல்லது புதைகுழி ஆகும், இது ஆற்று மணல்பரப்புகளிலும் அல்லது தீவுகளிலும்  காணப்படக்கூடிய கார்பனேட் படுகைப்பாறைகளினால் உருவானவை. நீல துளைகள் வழக்கமாக,தூய நீரின் அலைகள் ,கடல் அல்லது இரண்டும் கலந்த வேதிப்பொருட்களால் ஆனது . இதற்கு  உதாரணங்களாக தென் சீனக் கடல் (டிராகன் ஹோல்), பெலிஸ், பஹாமாஸ், குவாம், ஆஸ்திரேலியா (கிரேட் பேரியர் ரீஃப்) மற்றும் எகிப்து (செங்கடல்) போன்றவற்றை கூறலாம். 

## தகவல்கள்
நீல துளை என்பவை கடந்த பனிக்காலங்களில்(2 மில்லியன் ஆண்டுகளுக்கு முன்பு) உருவானவை.அப்பொழுதைய கடல் மட்டம் தற்போது இருக்கும் கடல் மட்டத்தின் அளவை விட 100 முதல் 120 மீட்டர் வரை குறைவாக இருந்தது. அப்பொழுது மழையினால்  ஏற்பட்ட மண் அரிப்புகளாலும், வேதியல்  கால்மாற்றத்தினாலும்  நிலப்பகுதிகளில்  சுண்ணாம்புக்கல் பர்ந்தது.ஆனால் இவை பனி யுகத்தின் முடிவில் மூழ்கிவிட்டன. 

## வாழ்க்கை வடிவங்கள்
பல வகையான படிமங்கள் நீல துளையில்  இருந்தன இதன் மூலம் நீல துளையில் பல உயிரினங்கள் வாழ்ந்தற்கான சாத்தியக்கூறுகள் காணப்படுகின்றன. இன்ன பிற வாழ்க்கை வடிவங்களும் இங்கு கண்டுபிடிக்கப்ப்ட்டன அதாவது கடல் வாழ்க்கை மற்றும் கடல் புதைபடிவங்கள் ஆகியவை.முதலை மற்றும் ஆமை புதைபடிவங்கள், ஆகியவை நீல துளைகளில் காணப்பட்டன. 

## சான்றுகள்

## மேலும் படிக்க
* 

## வெளிஇணைப்புகள்
* World's deepest blue hole found in South China Sea
* PBS TV program "Extreme Cave Diving"
* Bahamas Blue Holes Guide 
* Bahamas Introduction 
* The Blue Holes Foundation  
* Belize Audubon Society
* What's a Blue Hole? Explanation at the Bahamas Caves Research Foundation

பகுப்பு:கடல்சார் வரலாறு
பகுப்பு:குகைக்கனிமப் படிவுகள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
வை. சுந்தரேச வாண்டையார்

**வை. சுந்தரேச வாண்டையார்** *(V. Sundaresa Vandaiyar)* இலக்கியம்,கல்வெட்டு ஆகியவற்றை ஆதாரங்களாகக் கொண்டு தமிழாராய்ச்சி செய்த தமிழ் அறிஞர்களுள் ஒருவராவார்.

## பிறப்பும் கல்வியும்
தமிழ்நாட்டின் சிதம்பரத்தை அடுத்துள்ள இராதாநல்லூர் என்ற ஊரில் வைத்தியலிங்கம்-சிவகங்கையம்மை தம்பதியருக்கு மகனாக 115-12-1899 ஆம் ஆண்டு திசம்பர் மாதம் 15 ஆம் தேதியன்று பிறந்தார். சிதம்பரம் நகரத்திலுள்ள பச்சையப்பன் உயர்நிலைப்பள்ளியில் பள்ளிக் கல்வியை முடித்தார். சென்னைப் பல்கலைக்கழகப் புலவர் தேர்வில் தேர்ச்சி பெற்றார்.

## பணிகள்
முதன்முதலில் திருவையாறு அரசர் கல்லூரியில் ஆசிரியராக பணிபுரியத் தொடங்கினார். பணிகளுக்கிடையே கல்வெட்டு ஆராய்ச்சியிலும் ஈடுபட்டார். சதாசிவப் பண்டாரத்தாரிடம் கல்வெட்டுகளை ஆய்வு செய்யும் முறையைக் கற்றார். அண்ணாமலைப் பல்கலைக்கழக திராவிட மொழியியல் துறையில் ஆராய்ச்சியாளராகவும் பணிபுரிந்துள்ளார். பின்னர் திருப்பனந்தாள் செந்தமிழ்க் கல்லூரியில் பேராசிரியராகவும், சென்னைத் தமிழ் வளர்ச்சிக் கழகத்தில் ஆராய்ச்சியாளராகவும், உறுப்பினராகவும் இருந்தார். 

### எழுதிய நூல்கள்
* கொட்டையூர்த் தல வரலாறு
* செம்பியன் மாதேவியார்
* திருவுசாத்தானக் கல்லெழுத்து
* அன்பு நெறியினர் வாழ்க்கை
* கல்வெட்டுத் தரும் கருத்துக்கள்
* கரும்படு சொல்லி மாலை
* அப்பர் ஐம்மணி மாலை
* மயிலாப்பூர்ப் பதிகம்
* தமிழ்நாட்டுக் கோயில் கல்வெட்டுக்கள்
* திருக்குறுகை வீரட்டம் திருநேரிசை
* இரண்டாந் திருமுறையில் உள்ள தலங்கள்
* பரிமேலழகர் உரையில் வந்துள்ள இலக்கணக் குறிப்புகள்
* முப்பது கல்வெட்டுக்கள்.

#### பெற்ற பட்டங்கள்
தருமபுரம் ஆதீனம் இவருக்கு,*கல்வெட்டு ஆராய்ச்சிக் கலைஞர்* எனும் பட்டத்தை வழங்கினார். குத்தாலம் வாழ் மக்கள், இவர் பணிகளைப் பாராட்டி,*சைவ சித்தாந்த வித்தகர்* என்ற பட்டத்தையும் வழங்கியுள்ளனர்.

##### மறைவு
வை. சுந்தரேச வாண்டையார் 1969 ஆம் ஆண்டு சூன் மாதம் 04 ஆம் தேதியன்று இம்மண்ணுலக வாழ்வை நீத்தார்.

## மேற்கோள்கள்

பகுப்பு: துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழறிஞர்கள்
பணிவெளி மெய்நிகராக்கம்

**பணிவெளி மெய்நிகராக்கம்** (*Workspace virtualization*)  என்பது ஒரு கணினியில் பயன்படும் மென்பொருள்கள்  செயலிகளின் பயன்பாட்டு மெய்நிகராக்கம் தொடர்புடைய பயனீட்டுகணினிகளில் பயன்படுத்தும் ஒரு தொழில்சார்ந்த உத்தி ஆகும். பல பயன்பாட்டுச் செயலிகளின் தொகுப்பு பணிவெளி மெய் நிகராக்கம் எனப்படுகிறது.க ணினி பணிவெளியில் தனக்கென்று சிறப்பு செயலிகளை பிரித்து செயல் பொதிவுடன் இயங்கும்நிலை பணிவெளி மெய்நிகராக்கம்  எனப்படுகிறது.

குறைவான  பணிவெளியில் கெர்னல் கணித உட்கரு மற்றும் உட்கூறுகள் மெய் மூலங்கள் பயன்பாடுகள் தரவுகள் பின்னணி கதைக்களன் சிறப்புரிமை பெற்ற இயங்கு தளங்கள் போன்றவற்றை எளிதில் பணிவெளி மெய் நிகராக்கம் மூலம் செயல்படுத்த முடியும். பணிவெளி மெய்நிகராக்கத்தின் இயங்குதள அளவானது சிறப்பு பெற்ற மேம்படுத்தப்பட்ட மேசைத்தளகணினியின் இயங்குதள அளவைவிட மிகமிகக்  குறைவானதாகும். பணிவெளி மெய்நிகராக்கம் மூலம் பணிவெளியில் உள்ள பயன்பாடுகள் ஒன்றுடன் ஒன்று இனைந்தும். ஒன்றுடன் ஒன்று இடைவினைப்பட்டும். பயனாளிகளின் தேவைகளைப் பூர்த்தி செய்யும் விதத்தில் புதிய வெளிபாடுகளைக் கொடுக்கின்றன.

மைக்ரோசாப்ட் செய்பணித்தாள் மைக்ரோசாப்ட் ஆவணம் போன்ற பல்வேறு செயல்களை ஒன்றுடன் ஒன்று இணைத்துப் பதித்து  செயல்படுத்துவது பணிவெளி மெய்நிகராக்கத்தில் எளிது. பணிவெளி மெய்நிராக்கத்தின் மூலம் ஒரு கணினியிலிருந்து இயங்குதளம் பயன்பாட்டு செயல்பாடுகள் பயனரின் தரவுகள் செயல் பின்ன்னி போன்றவற்றை மற்றொறு இயங்கு அமைப்பு தளத்திற்கோ அல்லது மற்றெரு கணினிக்கோ எளிதில் மாற்ற இயலும். மேலும் இவற்றை ஒரே கணினி அலகில் சேமிக்கவும் இயலும் கெர்னல் வழி பணிவெளி மெய்நிகராக்க கணினிப் பொறி (WVE) மூலம் அனைத்து வகையான செயல்களையும் முழுமையக முன்னுரிமை குறீயீட்டு தொகுப்புகள் முலம் வேறு ஒரு செயல் கணிப்பொறிக்கு மாற்ற முடியும்.

## பணிவெளி மெய்நிகராக்கம் மற்றும் பயன்பாட்டு மெய்நிகராக்கம் இவற்றுக்கிடையே உள்ள வேறுபாடு
பணிவெளி மெய்நிகராக்கத்தின் முலம் தனி பயன்பாடுகளையும் பின்ணனி அமைப்புகளையும் கட்டமைப்புகளையும்  மற்றொரு அமைப்புடன்  ஒருங்கிணைக்கவும் இடைவினைப்படுத்தவும் முடியு. இச்செயல்பாடு பயன்பாட்டு மேய்நி கராக்கத்தில் இல்லை. பயன்பாட்டு மேய்நிகராக்கத்தில் தனிச் செயல்பாடுகள் முழுமையக பாதுகாக்கபடுகின்றன. ஒரு பயன்பாட்டுடன் மற்றொரு பயன்பாடு  இணைவதில்லை. ஒரு பயன்பாடு மற்றொரு பயன்பாட்டிற்கு ஒரு வகை கணினி நச்சு  நுண்மமாக செயல்படுகிறது.

## மேற்கோள்கள்


பகுப்பு:மெய்நிகராக்கம்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இந்திய இரண்டு ரூபாய் நாணயம்

thumb | வலது**இந்திய இரண்டு ரூபாய் நாணயம்** (*Indian 2-rupee coin*) என்பது இந்திய ரூபாயின் ஓர் அலகு. இந்தியாவில் இரண்டு ரூபாய் நாணயம் 1992 ஆம் ஆண்டு அறிமுகப்படுத்தப்பட்டது. அதிலிருந்து இரண்டு ரூபாய் நாணயம் புழக்கத்தில் உள்ளது. பழைய இராண்டு ரூபாய் நாணயம் குப்ரோ நிக்கல் என்ற உலோகத்தால் உருவாக்கப்பட்டது. புதிய இரண்டு ரூபாய் நாணயம் துருப்படிக்காத எஃகினால் உருவாக்கப்பட்டது.

## சிறப்பியல்புகள்

### பழைய இரண்டு ரூபாய்
# பழைய இரண்டு ரூபாய் நாணயம் 26 மில்லி மீட்டா் விட்டம் கொண்டது.
# நாணயத்தின் எடை 6 கிராம் கொண்டது.
# இந்நாணயமானது  11 பக்கங்களை அல்லது பல்முனைகளைக் கொண்டது.

### புதிய இரண்டு ரூபாய் நாணயம்
# புதிய இரண்டு ரூபாய் நாணயம் 27 மில்லி மீட்டா் விட்டம் கொண்டது.
# நாணயத்தின் எடை 5.62 கிராம் ஆகும்.
# இந்நாணயம் வட்ட வடிவமுடையது.

## சான்றுகள்

பகுப்பு:இந்திய நாணயங்கள்
பகுப்பு:ரூபாய்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
சத்தியகாம ஜாபாலா

**சத்தியகாம ஜாபாலா** (Satyakama Jabala)  சாந்தோக்கிய உபநிடதத்தின் நான்கவாது அத்தியாத்தில் கூறப்படும் சிறுவனும், பிந்தைய வேத கால ரிஷியும் ஆவார். இவரின் வழித்தோன்றலில் வந்தவரே ஜாபாலி முனிவர் ஆவார்.

சத்தியகாம ஜாபாலா சிறுவனாக இருந்த போது குரு கௌதமரிடம் வேத பாடம் பயிலச் சென்ற போது, உனது கோத்திரம், தாய், தந்தையரின் விவரம் கூறக் கேட்டார். பின்னர்  வீட்டிற்கு வந்த சத்தியகாம ஜாபாலா, தனது தந்தையைக் குறித்து தனது தாய் ஜாபாலாவிடம் விசாரிக்கிறான். தன் இளமைக் காலத்தில், பல இடங்களுக்குச் சென்று ஊழியம் செய்த காரணத்தினால், உனது தந்தை யார் எனத் தெரியவில்லை என ஜாபாலா தன் மகனிடம் கூறுகிறாள்.

தன் தாய், தனது தந்தையைப் பற்றி  கூறியவற்றை அனைத்தும்  ஒளிவு மறைவு இன்றி, தனது குருவிடம் கூற, அவரும் சத்தியகாம ஜாபாலாவின் நேர்மையைப் பாராட்டிய கௌதமர், சத்தியகாம ஜாபாலியைத்  தனது சீடராக ஏற்றுக் கொண்டார்.

குரு கௌதமர், சத்தியகாம ஜாபாலாவிடம் 400 பசுக்களை மேய்த்து, அதனை ஆயிரம் பசுக்களாக திருப்பிக் கொண்டு வரவேண்டும் என பணித்தார். சத்தியகாமன், பசுக்களை மேய்த்துக் கொண்டிருக்கும் போது  சிந்திக்கையில் பிரபஞ்சம் மற்றும் ஜீவராசிகள், திசைகள், பூமி, வானம், நீர், நெருப்பு, வாயு (பிராணன்) போன்ற பஞ்சபூதங்கள் அனைத்தும் பிரம்மத்தின் வடிவங்களே என உணர்ந்து கொண்டார். மனித உடல் கர்மேந்திரியங்கள் மற்றும் ஞானேந்திரியங்களால் ஆனது என்றும் உணர்ந்து கொண்ட சத்தியகாம ஜாபாலா ஆயிரம் பசுக்களுடன் தனது குருகுலத்தை நோக்கிச் சென்றான்.

சத்தியகாம ஜாபாலாவின் பிரம்ம ஞானத்தை அறிந்த கௌதம முனிவர், சத்தியகாமனை பாராட்டினார். பின்னர் சத்தியகாம ஜாபாலா ஜாபால உபநிடதத்தை இயற்றினார். சாந்தோக்கிய உபநிடதத்தில் சத்தியகாம ஜாபாலரின் சீடராக உபகோசல கமலாயணன் அறியப்படுகிறார்.

சத்தியகாம ஜாபாலாவின் வழித்தோன்றலில் பிறந்தவரே ஜாபாலி முனிவர் ஆவார்.

## மேற்கோள்கள்

பகுப்பு:முனிவர்கள்
பகுப்பு:இந்து தொன்மவியல் மாந்தர்
அண்ணா அறிவியல் மையம், திருச்சிராப்பள்ளி

thumb|Moon shown in planetarium dome.
அண்ணா அறிவியல்  மையம் என்ற கோளரங்கம் இந்தியாவின் திருச்சிராப்பள்ளியில் அமைந்துள்ளது.
thumb|நுழைவுவாயில்

## அமைவிடம்
இந்தக்  கோளரங்கம் திருச்சிராப்பள்ளி பன்னாட்டு வானூர்தி நிலையத்திற்கு  அருகிலுள்ள திருச்சி மற்றும் புதுக்கோட்டை இடையேயான  தேசிய நெடுஞ்சாலை 210 யில் அமைந்துள்ளது.

## வரலாறு
திருச்சிராப்பள்ளியில் உள்ள அண்ணா அறிவியல் மையம்,  தமிழக அரசால் ஜூன் 10, 1999 அன்று திறக்கப்பட்டது. இந்த மையத்திற்கு அருகிலுள்ள மாவட்டங்களான  புதுக்கோட்டை, தஞ்சாவூர், பெரம்பலூர், திண்டுக்கல், கரூர் மற்றும் மதுரை போன்ற  மாவட்டங்களில் இருந்து பள்ளி மற்றும் கல்லூரி மாணவர்கள் கோள்களைப் பார்வையிட வருகிறார்கள்.

## அம்சங்கள்
இந்தக் கோளரங்கத்தில் "சுற்றுச்சூழல் தொகுப்பு" உள்ளது.  இதன் கருப்பொருள்கள்: சுற்றுச்சூழல் அமைப்புகள், உயிர்-புவிசார் வேதியியல் சுழற்சிகள், உயிர்-வேறுபாடு மற்றும் பாதுகாப்பு ஆகியவையாகும். இதில்  "ஷார்க் தீவு", மேஜிக் ஷோ,  ரோலர் கோஸ்டர் போன்ற பல முப்பரிமானப் படங்கள் உள்ளது.  மேலும் இதில் விஜயன் பிரசார்", என்ற எடுசாட் வசதியைக்  கொண்டுள்ளது.  இதன் மூலம் 50 க்கும் மேற்பட்ட நாடுகளில்  உள்ள அறிவியல் மையங்களைப் பற்றிய விவரங்களை அறியலாம்.

## நிகழ்ச்சிகள்
இங்கு நிகழ்ச்சிகள் தமிழ் மற்றும் ஆங்கிலம் ஆகிய இரண்டு மொழிகளில் உள்ளது. தமிழ் நிகழ்ச்சிகள் காலை 10.30, 1.00 மணி மற்றும் 3.30 மணிக்கும். ஆங்கில நிகழ்ச்சிகள் 11.45 மணி,  2.15 மணி மற்றும் 4.45 மணியிலும் நடைபெறும்.

## இவற்றையும் காண்க
* List of planetariums

## சான்றுகள்

thumb|ஜுராசிக் கால விலங்கின மாதிரிகள் கொண்ட ஒரு பூங்கா முக்கிய கட்டிடத்தின் அருகே அமைந்துள்ளது.

## வெளிஇணைப்புகள்
* Website

பகுப்பு:திருச்சிராப்பள்ளி மாவட்டம்
பகுப்பு:இந்தியாவிலுள்ள கோளரங்கங்கள்
பிர்லா கோளரங்கம், சென்னை

**பிர்லா கோளரங்கம்** (Birla planetarium) சென்னை, கோட்டூர்புரத்தில் அமைந்துள்ள பெரியார் அறிவியல் மற்றும் தொழில்நுட்ப மைய வளாகத்தில் அமைந்துள்ள இந்த கோளரங்கத்தில் 500 கலைக்கூடங்கள் கொண்ட எட்டு அரங்கங்கள், இயற்பியல், எலெக்ட்ரானிக்ஸ் மற்றும் கம்யூனிகேஷன், எரிசக்தி, வாழ்க்கை அறிவியல், கண்டுபிடிப்புகள், போக்குவரத்து, சர்வதேச குழந்தைகள் மற்றும் பொம்மைப் பொருட்கள் விஞ்ஞானம் ஆகியவற்றையும் கொண்டுள்ளது.

## அமைவிடம்
thumb|பெரியார் விஞ்ஞானம் மற்றும் தொழில்நுட்ப மைய வளாகத்தில் அமைந்துள்ள பிர்லா கோளரங்கம்
பிர்லா கோளரங்கமானது எண் 4, காந்தி மண்டபம் சாலை, கோட்டூர்புரம் பெரியார் விஞ்ஞானம் மற்றும் தொழில்நுட்ப மைய வளாகத்தில் அமைந்துள்ளது. கிண்டி தேசிய பூங்கா அருகே உள்ளது. சென்னை ஐ.ஐ.டி. அடையார் புற்றுநோய் மருத்துவமனை, அண்ணா பல்கலைக்கழகம், அண்ணா நூலகம் போன்றவைகள் இதன் அருகே உள்ளன. 

## அம்சங்கள்
பத்தாம் ஐந்தாண்டுத் திட்டத்தில் (2002-2007) பெரியார் விஞ்ஞானம் மற்றும் தொழில்நுட்ப மையம் மற்றும் பி. எம். பிர்லா பிளானட்டேரியம் ஆகியவற்றிற்காக முன்மொழியப்பட்ட மொத்த செலவு 6.4 மில்லியன் ஆகும்.
இடது|thumb|240x240px|அறிவியல் பூங்காவில் ஒரு ஏவூர்தி மாதிரி
2009 ல் இந்தியாவிலேயே முதன்முதலாக 360 கோண வான திரையரங்கம் அமைக்கப்பட்டது. 

2009 ஆம் ஆண்டில், சென்னையில் உள்ள அமெரிக்கத் தூதரகம் நீல் ஆம்ஸ்ட்ராங், சுனிதா வில்லியம்ஸ் மற்றும் கல்பனா சாவ்லா ஆகியோரின் ஓவியங்களை நன்கொடையாக வழங்கியது.

2011-2012 ஆம் ஆண்டில் கோளரங்கத்தை புதிப்பிக்க   1.5 மில்லியன் தொகயை தமிழக அரசு வழங்கியது.

## நிகழ்ச்சிகள்
ஒவ்வொரு நாளும் பல மொழிகளில் வெவ்வேறு நேரங்களில் பல்வேறு வகையான நிகழ்ச்சிகள் நடத்தப்படுகின்றன. சூரியன் அமைப்பு, வானம் மற்றும் பருவங்கள், கிரகணம், கிரகம், மூன், வால் நட்சத்திரம், வால்மீன்கள், விண்மீன் சுழற்சிகள் மற்றும் ஆழ்ந்த வானம் ஆகியவை இதில் அடங்கும். 3 மாதத்திற்கு ஒருமுறை இவை மாற்றம் செய்யப்படும். தமிழ் மற்றும் ஆங்கிலத்தில் நிகழ்ச்சிகள் நடைபெறும். அரசு விடுமுறை தவிர்த்து காலை 10 மணி முதல் மாலை 5.45 மணி வரை நடைபெறும்.

## இவற்றையும் காண்க
* தமிழ்நாட்டிலுள்ள அருங்காட்சியகங்கள்

## சான்றுகள்

பகுப்பு:சென்னைச் சுற்றுலா மையங்கள்
பகுப்பு:தமிழ்நாட்டிலுள்ள அருங்காட்சியகங்கள்
பகுப்பு:சென்னையிலுள்ள அருங்காட்சியகங்கள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியாவிலுள்ள கோளரங்கங்கள்
பகுப்பு:இந்தியாவிலுள்ள அறிவியல் அருங்காட்சியகங்கள்
பாரா-குளோரோகிரெசால்

**பாரா-குளோரோகிரெசால்** *(p-Chlorocresol)* என்பது C7H7ClO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். இச்சேர்மம் பாரா-குளோரோ-மெட்டா-கிரெசால் என்ற பெயராலும், பிரிவென்டால் சி.எம்.கே என்ற வர்த்தகப் பெயராலும் அழைக்கப்படுகிறது . குளோரினேற்றம் செய்யப்பட்ட பீனால் சேர்மவகையான இது கிருமிநாசினியாகவும், காப்புப் பொருளாகவும் பயன்படுத்தப்படுகிறது. அறை வெப்பநிலையில் நிறமற்ற ஈருருவ படிகங்களாக உருவாகும் இச்சேர்மம் தண்ணிரில் சிறிதளவு கரைகிறது. பீனால் மற்றும் ஆல்ககாலில் கரைக்கப்பட்டு நச்சுக்கொல்லியாகவும் பயன்படுத்தப்படுகிறது . தோலில் படும்பொழுது இச்சேர்மம் ஒரு மிதமான ஒவ்வாமையூக்கியாகக் கருதப்படுகிறது . 
 
## மேற்கோள்கள்

பகுப்பு:கிரெசால்கள்
பகுப்பு:கிருமி நாசினிகள்
சியவனர்

**சியவனர்** (Chyavana) (, Cyavana)  இந்து தொன்மவியலில் ஆயுர்வேத மருத்துவத்தில் புலமை பெற்ற வேதகால ரிஷி ஆவார். 
சப்தரிஷிகளில் ஒருவரான மகரிஷி பிருகுவின் மகனான சியவனருக்கு, உடலுக்கு புத்துணர்ச்சி ஊட்டும் மருந்தை வழங்கியமையால், அம்மருந்தை சியவனர் பெயரால் **சியவனபிரஷ்**  (Chyawanprash) என இன்றும் அழைக்கப்படுகிறது.

ரிக் வேத மந்திரங்கள்,  வயதானவராகவும், உடல் வலுவற்றவராக இருந்த சியவன முனிவருக்கு, தேவர்களின் மருத்துவர்களான அஸ்வினி தேவர்களின் வழங்கிய மருந்தால், சியவன முனிவர் மீண்டும் இளமையையும், உடல் வலுவையும்  பெற்றதாக கூறுகிறது.

## குடும்பம்
சியவனர்  வைவஸ்வதமனுவின் மகளான ஆருஷியை மணந்து கொண்டு ஔராவான் எனும் மகனை பெற்றார். வேறு புராணங்களின் படி, வேதகால மன்னர் சர்யதியின் மகளும், வைவஸ்வத மனுவின் பேத்தியுமான சுகன்யாவை மணந்து  *அப்னவவானன்*  மற்றும் *தகிசன்*  எனும் இரண்டு மகன்களையும்,  *ஹரிதா*  எனும் மகளையும் பெற்றதாக உள்ளது.

## மகாபாரதம் கூறும் சியவனர்
மகாபாரதத்தின் ஆதி பருவம், அத்தியாயம் 5 & 6இன் படி,   பிருகு முனிவரின் கர்ப்பிணி மனைவியான புலோமையை, ஒரு அரக்கன் வன்கொடுமை செய்ய முயலும் போது, புலோமையின் கருப்பையிலிருந்து  நழுவி குழந்தை தரையில் விழுந்ததால், அக்குழந்தைக்கு சியவனன் எனப் பெயராயிற்று. வட மொழியில்  *சியவனன்*  அல்லது  *ச்யவனன்*  என்றால் *நழுவி விழுந்தவன்*  என்று பொருள்.  ச்யவனம் என்றால் நழுவுதல் என்று பொருள்.
   
### சியவன முனிவரின் திருமணமும், இளமை திரும்புதலும்

மகாபாரதத்தின் வன பருவம், அத்தியாயம் 122 மற்றும் 123ல் சியவன முனிவருக்கும், மன்னர் சர்யாதியின் மகள் சுகன்யாவிற்கும் நடந்த திருமணம், அஸ்வினி தேவர்களால் சியவனரின் முதுமை நீங்கி, இளமை திரும்பப் பெற்ற வரலாறும் கூறப்பட்டுள்ளது.

## இதனையும் காண்க
* சுகன்யா

## மேற்கோள்கள்

பகுப்பு:முனிவர்கள்
பகுப்பு:இந்து தொன்மவியல் மாந்தர்
காலம் (நேரம்)

**காலம்** (**, ,  என்பது தமிழில் நேர இடைவெளி அல்லது கால இடைவெளியைக் குறிக்கும் சொல் ஆகும். சமசுக்கிருதத்தில் கால என்ற இச்சொல் "நேரத்தைக்" குறிக்கிறது. இது யமனின் பல்வேறு பெயர்களில் அல்லது வடிவங்களில் ஒன்றாக பயன்படுத்தப்படுகிறது.

## பெயராய்வு
மோனியர்-வில்லியம்சின் சமற்கிருதம்-ஆங்கில அகராதி காலா என்ற இரண்டு தனி வார்த்தைகளை பட்டியலிடுகிறது.
*கால 1: "இருண்ட நிறம், இருண்ட-நீல நிற ..." என்று பொருள்படும். மற்றும் பாணினி 4-1, 42 இல் குறிப்பிடப்பட்டுள்ளபடி ī- காளி-ல் முடிவடையும் ஒரு பெண் வடிவம் உண்டு.
*கால 2: "ஒரு நிலையான அல்லது சரியான நேரம், நேரம், காலம் ... நேரம், விதியை ... விதி" எனும் அர்த்தம் மற்றும் முடிவில் முடிவடைந்த ஒரு பெண் வடிவம் (கலங்களின் முடிவில் காணப்படும்) (இருக்கு வேத பிரத்திசாக்கிய)

ஒரு பாரம்பரிய இந்துக் காலக் காலமாக, ஒரு காலம் 144 விநாடிகளுக்கு ஒத்திருக்கிறது.

மோனியர்-வில்லியம்சின் கூற்றுப்படி, கால 2 என்பது வாய்மொழி மூலையில் இருந்து "கணக்கிடுவதற்கு" இருந்து வருகிறது, அதே சமயத்தில் கால 1 என்ற வேர் உறுதியற்றதாக இருக்கிறது.

## மேற்கோள்கள்
டைபென்சோபியூரான்

**டைபென்சோபியூரான்  அல்லது இருபென்சோபியூரான்** (Dibenzofuran) என்பது ஒரு பல்லினவளைய கரிமச்சேர்மம் ஆகும். அரோமாட்டிக் வகை சேர்மமான டைபென்சோபியூரானின் கட்டமைப்பு அருகில் உள்ள படத்தில் காட்டப்பட்டுள்ளது. இக்கட்டமைப்பில் நடுவிலுள்ள பியூரான் வளையத்துடன் இரண்டு பென்சீன் வளையங்கள் இணைக்கப்பட்டுள்ளன. எண்ணிடப்பட்டுள்ள அனைத்து கார்பன் அணுக்கள் ஒவ்வொன்றுடனும் ஐதரசன் அணுக்கள் பிணைக்கப்பட்டுள்ளன. (படத்தில் காட்டப்படவில்லை). எளிதில் ஆவியாகக் கூடிய சேர்மமான டைபென்சோபியூரான் வெண்மை நிறத்துடன் முனைவற்ற கரிமக் கரைப்பான்களில் கரையக்கூடிய சேர்மமாக உள்ளது. கரித்தாரில் இருந்து பெறப்படும் இச்சேர்மம், அதில் 1 சதவீதம் அளவில் பகுதிப்பொருளாகக் காணப்படுகிறது.
 
## வினைகள்

வெப்பவியல் சார்ந்த ஒரு வலிமையான திரவ வரம்பை டைபென்சோபியூரான் சேர்மம் கொண்டுள்ளது. இச்சிறப்புத் திரவப்பண்பும் குறைந்த நச்சுத்தன்மையும் பென்சோபியூரானை ஒரு வெப்ப பரிமாற்ற முகவராகப் பயன்படுத்த வழிநடத்துகின்றன. 
ஆலசனேற்றம், பிரீடல் கிராப்ட்டு வினைகள் போன்ற எலக்ட்ரான் கவர் வினைகளில் டைபென்சோபியூரான் பங்கேற்கிறது. பியூட்டைல் இலித்தியத்துடன் டைபென்சோபியூரான் வினைபுரிந்து ஈரிலித்தியமேற்றம் அடைகிறது.   
பிரீடல் கிராப்டு வினையில் சக்சினிக் நீரிலியுடன் வினைபுரிந்து பியூரோபென் என்ற மருந்தை தயாரிக்க உதவும் முன்னோடிச் சேர்மமாக டைபென்சோபியூரான் விளங்குகிறது. 

## முன்பாதுகாப்பு

0.025 – 0.4% அளவு டைபென்சோபியூரான் கலக்கப்பட்ட உணவை எலிகளுக்கு 200 நாட்களுக்கு வழங்கி சோதனைக்கு உட்படுத்தியதில் எலிகள் எந்த பாதிப்பும் அடையவில்லை என்று அறியப்பட்டது . எனவே இது நச்சுத்தன்மையற்ற ஒரு வேதிப்பொருளாகக் கருதப்படுகிறது. அதேவேளையில் பலகுளோரினேற்ற டைபென்சோபியூரான்கள் அபாயகரமான பொருட்களாகக் கருதப்படும் விவாதத்துக்கு உள்ளாகின்றன.

## மேற்கோள்கள்

பகுப்பு:அரோமாட்டிக் சேர்மங்கள்
பகுப்பு:டைபென்சோபியூரான்கள்
பகுப்பு:இருபீனைல் ஈதர்கள்
(2-குளோரோபீனைல்)தயோயூரியா

**(2-குளோரோபீனைல்)தயோயூரியா** *((2-Chlorophenyl)thiourea)*  என்பது C7H7ClN2S என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். இச்சேர்மத்தின் கொதிநிலை 146 பாகை செல்சியசு வெப்பநிலை ஆகும். இச்சேர்மம்  ஒரு களைக்கொல்லியாகப் பயன்படுத்தப்படுகிறது. ஐக்கிய அமெரிக்க சுற்றுச்சூழல் பாதுகாப்பு நிறுவனத்தின் 1998 ஆம் ஆண்டு நிலவரப்படி, அமெரிக்காவில் (2-குளோரோபீனைல்)தயோயூரியா ஒரு பூச்சிக்கொல்லியாகப் பதிவு செய்யப்படவில்லை. 
 
## மேற்கோள்கள்

பகுப்பு:களைக்கொல்லிகள்
பகுப்பு:2-குளோரோபீனைல் சேர்மங்கள்
பகுப்பு:தயோயூரியாக்கள்
1,4-வளையயெக்சாடையீன்

**1,4-வளையயெக்சாடையீன்** *(1,4-Cyclohexadiene)* என்பது C6H8. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சைக்ளோயெக்சாடையீன், சைக்ளோயெக்சா-1,4-டையீன்  என்ற பெயர்களாலும் இச்சேர்மம் அழைக்கப்படுகிறது. நிறமற்றதும், எளிதில் தீப்பற்றக்கூடியதுமான இச்சேர்மம், γ- டெர்பினின் போன்ற டெர்பபெனாய்டுகள் வகை சேர்மங்களின் முன் வடிவமாகக் கருதப்படுகிறது. 1,3-வளையயெக்சாடையீனின் மாற்றியனாக γ- டெர்பின் காணப்படுகிறது. 

## தயாரிப்பு

தொடர்புடைய அரோமாட்டிக் சேர்மங்களை ஒரு கார உலோகம் மற்றும் அமோனியா போன்ற புரோட்டான் வழங்கியைப் பயன்படுத்தி பிர்ச்சு ஒடுக்க வினையினால் பதிலீடு செய்யப்பட்ட 1,4-வளையயெக்சாடையீனை ஆய்வகங்களில் தயாரிக்கலாம். இம்முறையைப் பின்பற்றும் போது நிறைவுற்ற வளையத்தை முற்றிலுமாக ஒடுக்குவது தவிர்க்கப்பட வேண்டும். 

## வினைகள்

1,4-வளையயெக்சாடையீனும் இதன் வழிப்பொருட்களும் அரோமாட்டிக் வளையமாக  உருவாகும் தன்மையைப் பெற்றிருப்பதால், எளிமையாக அரோமாட்டிக் தன்மையைப் பெருகின்றன. அரோமாட்டிக் திட்டத்திற்கு மாறும் இத்தகைய பண்பு பெர்க்மான் வளையமாதல் போன்ற மற்ற வினைகளுக்கு தூண்டுதலாக அமைகிறது .

## மேற்கோள்கள்


## புற இணைப்புகள்
* The photochemistry of 1,4-cyclohexadiene in solution and in the gas phase
* ''NIST Chemistry WebBook'' Reaction thermochemistry data

பகுப்பு:வளையயெக்சாடையீன்கள்
பூபென் ஹசாரிகா பாலம்

**பூபென் ஹசாரிகா பாலம்** (Bhupen Hazarika Setu or Dhola–Sadiya Bridge), 9.15 கி.மீ. நீளம் கொண்ட இந்தியாவின் நீளமான நீர்வழிப் பாலமாகும்.

அசாமிய கவிஞரும், பாடகருமான பூபென் ஹசாரிகாவின் நினைவாக இப்பாலத்திற்கு அவரது பெயர் சூட்டப்பட்டு,  26 மே 2017 அன்று இந்தியப் பிரதமர்  நரேந்திர மோடியால் நாட்டிற்கு அர்ப்பணிக்கப்பட்டது.

பிரம்மபுத்திர ஆற்றின் பெரிய துணை ஆறான *லோகித்*  ஆற்றின் மீது, அசாம் - அருணாசலப் பிரதேசத்தை இணைக்கும் வகையில் இப்பாலம் நிறுவப்பட்டது.

இந்திய அரசின் *சாலைப் போக்குவரத்து மற்றும் நெடுஞ்சாலைகள் அமைச்சகம்* மற்றும் தனியார் துறையான *நவயுக பொறியியல் நிறுவனம்* இணைந்து,   நவம்பர், 2011ல் துவங்கிய, 9.15 கி.மீ. நீளமுள்ள   பூபென் ஹசாரிகா பாலத்தின் கட்டுமானப் பணி, 10 மார்ச் 2017ல் நிறையுற்றது. இப்பாலத்தின் கட்டுமானச் செலவாக ரூபாய் 2,056 கோடி செலவிடப்பட்டுள்ளது.

அசாம் தலைநகர் திஸ்பூரிலிருந்து 540 கி.மீ. தொலைவில் உள்ள தின்சுகியாக்கு அருகில் உள்ள  சதியாவிலிருந்து,  அருணாச்சலப் பிரதேச மாநில தலைநகர் இடாநகருக்கு  300 கி.மீ. தொலைவில் உள்ள தோலாவை   இணைக்கும்  பூபென் ஹசாரிகா பாலத்தினால்,  பயணத் தொலைவு 165 கிலோ மீட்டராக குறையும், அதே போல் பயண நேரம் 7 முதல் 8 மணி நேரம் குறையும். அருணாசலப் பிரதேசம் மற்றும் அசாமின் பொருளாதார வளர்ச்சிக்கு இந்தப் பாலம் மிகவும் உதவும்.

இப்பாலம் 60 டன் எடை கொண்ட பீரங்கி வண்டிகள் செல்லும் வகையில் நிறுவப்பட்டுள்ளது.

## மேற்கோள்கள்

## வெளி இணைப்புகள்
*  தோலா-சதியா பாலத்தின் சிறப்பம்சங்கள் 

பகுப்பு:இந்தியப் பாலங்கள்
பகுப்பு:அசாமிலுள்ள பாலங்கள்
கிச்சிலி

**கிச்சிலி** (*Citrus*) என்பது  உரூடேசி குடும்ப பூக்கும் மரங்கள், குறுமரங்களடங்கிய  உருடேசியே பேரினமாகும். இப்பேரினத்திலுள்ள தாவரங்கள் ஆரஞ்சு, எலுமிச்சை, நாரத்தை,பம்பளிமாசு (பப்ளிமாசு) உள்ளிட்ட முக்கிய பயிர்கள் புளிப்புச் சுவையுள்ள சிட்ரசு பழங்களை உருவாக்குகின்றன.

அண்மைய ஆராய்ச்சி முடிவுகளின்படி சிட்ரசு தாவரங்களின் தாயகம் ஆத்திரேலியா, நியூ கலிடோனியா, நியூ கினியா ஆகும்.. இருப்பினும் சில ஆராய்ச்சியாளர்களின் ஆய்வு முடிவுகளின்படி இதன் தாயகம் தென்கிழக்கு ஆசிய எல்லைகளான வடகிழக்கு இந்தியா, பர்மா (மியான்மார்), சீனாவின் யுன்னான் மாகாணம் ஆகியவையஆகும். .சில குறிப்பிட்ட வணிகவகை இனங்களான ஆரஞ்சு, மெண்டரின் தோடம்பழம் (mandarine Orange), எலுமிச்சை இப்பகுதியில் தோன்றியதாகும். பழங்காலத்திலிருந்தே சிட்ரசு பழங்கள் பரவலாக விளைவிக்கப்பட்டு வருகின்றன.

## வரலாறு
பல்வேறு சமயங்களில் சிட்ரசு பழங்கள் ஆசியா (முதன் முதலாகப் பயன்பாட்டில் இருந்தது), ஐரோப்பா,  புளோரிடா ஆகியவற்றை  தாயகமாகக் கொண்டதாக அறியப்படுகிறது.ஆனால் ஐரோப்பிய ஆரஞ்சுப் பழங்கள் (கசப்பு ஆரஞ்சு) அலெக்சாண்டர் காலத்தில் இந்தியாவிலிருந்து கொண்டு வரப்பட்டதாகும். அதே போல புளோரிடாவின் ஆரஞ்சு வகைகளும் எசுப்பானியத்தைத் தாயகமாகக் கொண்டதாகும்.பண்டைய  உரோமானிய காலத்தில் எலுமிச்சை ஐரோப்பாவிற்கு கொண்டுவரப்பட்டது.

### பெயர்
இதன் மூலப்பெயர் இலத்தீன மொழியிலிருந்து வந்ததாகும்.இப்பெயர் தற்போதுள்ள சிட்ரான் (சி. மெடிகா) அல்லது ஒரு ஊசியிலை கூம்பு மரத்தை குறிக்கிறது. இது சிடார் (cedar), κέδρος (kédros) என்ற ஒரு வகை மரத்தைக் குறிக்கும் கிரேக்க சொல்லுக்கும் தொடர்புடையதாகவும் உள்ளது. ஏனெனில் சிடார் மர இலைகள், பழங்களில் எலுமிச்சை போன்றதொரு வாசைனை காணப்படுகிறது. மொத்தத்தில் இவை  உரோமானிய சொற்களிலிருந்து பெயரிடப்பட்ட சிட்ரசு பழங்கள் (புளிப்பு பழங்கள்) கொண்ட தாவரங்கள் என அறியப்படுகின்றன.

### படிமலர்ச்சி
இன்றைய பெரிய சிட்ரசு பழங்கள் மில்லியன் கணக்கான ஆண்டுகளுக்கு முன்பிருந்த சிறிய, உண்ணத்தக்க சதைக்கனியியிலிருந்து  முதலில் உருவானது. சிட்ரசு செடிகள் ஒரு பொதுவான மூதாதையிலிருந்து சுமார் 15 மில்லியன் ஆண்டுகளுக்கு முன்னர் விலகின.

## மேற்கோள்கள்

பகுப்பு:பழங்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சதியா

**சதியா** (Sadiya), பண்டைய இந்தியாவின்  சுதியா நாட்டின் மூன்றாவது தலைநகராக 1524 முடிய இருந்தது. தற்போது சதியா நகரம், அசாம் மாநிலத்தின் தின்சுகியா மாவட்டத்தில் அமைந்துள்ளது. சதியாவில் பிரம்மபுத்திரா ஆறு பாய்கிறது.  மல்லிகைப் பூ போன்ற பூக்களுக்கு சதியா நகரம் பெயர் பெற்றது.

## நிர்வாகம்
சதியா நகரம் ஒரு அசாம் சட்டமன்றத்தின் ஒரு தொகுதியைக் கொண்டுள்ளது.

தின்சுகியா மாவட்டத்தின் மூன்று உட்கோட்டங்களில், சதியா உட்கோட்டமும் ஒன்றாகும்.

## புவியியல்
அசாம் மாநிலத்தின் வடக்கிழக்கில், அருணாசலப் பிரதேச எல்லையை ஒட்டி அமைந்துள்ளது சதியா நகரம் ஆகும். . இந்நகரம் கடல் மட்டத்திலிருந்து 123 மீட்டர் உயரத்தில் உள்ளது.

பிரம்மபுத்திரா ஆற்றின் அகலமான மூன்று துணை ஆறுகளான திகாங் ஆறு, திபாங் ஆறு மற்றும் *லோகித்*  ஆறுகள் சதியா நகரத்தில் பிரம்மபுத்திரா ஆற்றில் கலக்கிறது.

## பூபென் ஹசாரிகா பாலம்

பிரம்மபுத்திர ஆற்றின் பெரிய துணை ஆறான *லோகித்*  ஆற்றின் மீது, அருணாசலப் பிரதேசத்தின் தோலா நகரத்தையும், அசாமின்  சதியா நகரத்தையும் இணைக்கும் வகையில் 9.15 கி.மீ. நீளம் கொண்ட பூபென் ஹசாரிகா பாலம் 26 மே 2017 அன்று திறக்கப்பட்டது.

## இதனையும் காண்க
*பூபென் ஹசாரிகா பாலம்
*சுதியா நாடு

## மேற்கோள்கள்

பகுப்பு:தின்சுகியா மாவட்டம்
பகுப்பு:அசாம் மாநிலத்திலுள்ள ஊர்களும் நகரங்களும்
மரப்பட்டை

**மரப்பட்டை** (Bark)  என்பது மரவகைத் தாவரங்களின் தண்டு மற்றும் வேரைச் சுற்றிக் காணப்படும் வெளி அடுக்காகும். மரங்கள், மரக்கொடிகள் மற்றும் புதர்செடிகள் (குறுமரம்)  ஆகியவை மரப்பட்டைகளை கொண்டிருக்கும். சாற்றுக்குழலிடைச் சோற்றுத்திசுவுக்கு  வெளியே காணப்படும் அனைத்து பகுதிகளும் மரப்பட்டை என அழைக்கப்படுகிறது. மரப்பட்டை என்ற சொல்லானது அறிவியல் அடிப்படையிலான பெயரல்ல. மரத்தண்டை மூடியுள்ள மரப்பட்டையானது  உள்ப்பட்டை மற்றும் வெளிப்புறப் பட்டை என இரு வகையான பட்டைகளைக்  கொண்டுள்ளது. பழைய தண்டுகளில் உயிருள்ள திசுக்கள் வாழும் உள்ப்பட்டை மற்றும் சுற்றுப்பட்டையின் உட்பகுதி (பெரிடெர்ம்) உள்ளார்ந்த பகுதியில் அடங்கியுள்ளன.பழைய தண்டுகளில் உள்ள வெளிப்புற மரப்பட்டை, தண்டுகளின் மேற்பரப்பில் உள்ள இறந்த திசுக்களை உள்ளடக்கியது. இதில் சுற்றுப்பட்டையின்  வெளிப்பகுதி அடங்கியுள்ளது. கடைசியாக உருவாக்கப்பட்ட  சுற்றுப்பட்டைக்கு வெளிப்புறமாக இருக்கும் மரங்களின் வெளிப்புற மரப்பட்டை *ரைட்டிடோம்* என்றும் அழைக்கப்படுகிறது.

## பயன்பாடு
பட்டை சுவர் மற்றும் சுவர் உறைகள், மசாலா பொருட்கள் மற்றும் பிற சுவையூட்டிகள், டானின், குங்கிலியம் (ரெசின்), மரப்பால், மருந்துகள், நச்சுப்பொருட்கள்,போதை அல்லது உணர்வு நீக்க வேதியப் பொருட்கள், மற்றும் தக்கை போன்ற எண்ணற்ற பொருட்கள் மரப்பட்டைகளிலிருந்து நமக்கு கிடைக்கிறது. துணி, பற்பசை மற்றும் கயிறுகளை தயாரிக்கவும் மரப்பட்டைகள் பயன்படுகிறது. ஓவியங்கள் மற்றும் வரைபடங்களுக்கான வரைதல்பரப்பாகப் பயன்படுத்தப்படுகிறது . பல மரங்கள் அவற்றின் கவர்ச்சிகரமான மற்றும் விரும்பத்தக்க வண்ணகலப்புகளுடன் கூடிய தரைத்தளப் பயன்பாடுகளுக்காக வளர்க்கப்படுகின்றன

## மேற்கோள்கள்

பகுப்பு:தாவர உடலியங்கியல்
பகுப்பு:தாவர அமைப்பியல்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சுகன்யா, மகாபாரதம்

**சுகன்யா** (Sukanya)  () , வேதகால முனிவரான சியவனரின் மனைவியும், மன்னர் சர்யாதியின் மகளும், வைவஸ்வத மனுவின் பேத்தியுமாவார்.

## மகாபாரதத்தில் சுகன்யா
ரிஷி சியவனர் நீண்டகாலம் தவத்தில் இருந்ததால், தலை முதல் கால் வரை உடல் முழுவதும் பறவைகள் கூடு கட்டியது. இதை அறியாத சுகன்யா, சியவன முனிவர் மீது கட்டப்பட்டிருந்த கூடுகளை விளையாட்டாக கலைக்கும் போது, சுகன்யாவின் விரல்கள் சியவன முனிவரின் இரண்டு கண்களில் குத்தப்பட்டதால் சியவன முனிவர் இரண்டு கண்களின் பார்வை இழந்தார்.

இதை அறிந்த மன்னர் சர்யாதி, சுகன்யாவை சிரவன முனிவருக்கு திருமணம் செய்து வைத்தார். 

ஒரு நாள்  தேவலோக மருத்துவர்களும், இரட்டையர்களுமான அஸ்வினி தேவர்கள், சுகன்யாவின் அழகில் மயங்கி, வயதான மற்றும் கண் பார்வையற்ற சியவனரை விட்டு விட்டு, தங்களில் ஒருவரை மணந்து கொள்ள வேண்டினர். ஆனால் சுகன்யா அவர்களின் கோரிக்கையை ஏற்க மறுத்தார்.

சுகன்யாவின் பதிபக்திக்கு இரங்கிய அஸ்வினி தேவர்கள், ஒரு நிபந்தனையுடன் சியவன முனிவருக்கு அஸ்வினிகள் வழங்கிய 
தேவலோக மருந்துகளால், சியவனர் முதுமையை நீங்கி இளமையும், கண் பார்வையும் பெற்றார்.

## கணவரை அடையாளம் கானும் போட்டி
அஸ்வினி குமாரர்கள் விதித்த நிபந்தனையின் படி, இரண்டு அஸ்வினி தேவர்கள் மற்றும் சியவனர் ஆகிய மூவரும் அருகில் உள்ள குளத்தில் குளித்து திரும்பி சுகன்யாவிடம் வருகையில், மூவரும் அஸ்வினி தேவர்கள் போன்று தோற்றமளித்தனர். இம்மூவரில் எவர் தனது கணவர் சியவனர் என்பதை அறிய இயலாது குழம்பினார் சுகன்யா. தனது கணவரை அடையாளம் காணவிட்டால், நிபந்தனையின் படி, தான் அஸ்வினிகளில் ஒருவரை திருமணம் செய்து கொள்ள வேண்டும். எனவே குளக்கரைக்குச் சென்று பார்த்த சுகன்யா, இருவரின் கால் தடங்கள் மட்டும் தரையில் பதியாமல் இருப்பதையும், ஒருவரின் கால தடம் மட்டும் தரையில் பதிந்திருப்பதையும் கண்டாள்.

எனவே தரையில் கால் தடங்கள் பதித்தவரே தனது கணவர் சியவனரை என அடையாளம் கண்டாள் சுகன்யா. அஸ்வினிகளும் சுகன்யாவின் அறிவுக் கூர்மையைப் பாராட்டிச் சென்றனர்.

## இதனையும் காண்க
* சியவனர்

## மேற்கோள்கள்

பகுப்பு:இந்து தொன்மவியல் மாந்தர்
ஆம்லா ரூயா

**ஆம்லா ரூயா** (*Amla Ruia*) என்பவர் இந்தியாவைச் சேர்ந்த சமூக சேவகி ஆவார்.

## சொந்த வாழ்க்கை
ஆம்லா ரூயா உத்திர பிரதேசத்தில் பிறந்தார். தற்போது அவர் மும்பை மகாராஷ்டிராவில்  உள்ள மலபார் ஹில் எனுமிடத்தில் வசித்து வருகிறார். இவருடைய கணவர் ராஜஸ்தானை சேர்ந்தவர். இவர் கவிஞரும், பாடலாசிரியரும், கலைஞரும், ஆன்மீக ஆசிரியருமாவார்.

## சேவை
இவர் நீர் ஆதாரங்களை ஏற்படுத்தியதன் மூலம் அறியப்படுகிறார்..தன்னுடைய மாநிலத்தில் நிலவிய தண்ணீர் பஞ்சத்தை மாற்றியமைக்க வேண்டுமென்று * ஆகர் தொண்டு* நிறுவனத்தை நிறுவினார்.இதன் மூலம் பல கிராமங்களில் நீர் தேக்கங்களையும் அணைகளையும் ஏற்படுத்தியுள்ளனர்.

## ஆகர் தொண்டு நிறுவனம்
அறக்கட்டளையின் முக்கிய நோக்கம் நீர், தாவரங்கள் மற்றும் மண் போன்ற இயற்கை ஆதாரங்களின் பாதுகாப்பினை ஏற்படுத்துதல் ஆகும்.நீர் என்பது மக்களின் சமூக அங்கீகாரத்தில் மாற்றங்களை ஏற்படுத்தும் என்பதை இங்குள்ள மக்கள் உணர்த்தியுள்ளனர்..

## சாதனைகள்
தற்போது நூற்றுக்கும் மேற்பட்ட கிராமங்களில் 216-க்கும் மேலான நீர்த்தேக்கங்களை ஏற்படுத்தி உள்ளனர்..இதனால் 117 கிராமங்களைச் சேர்ந்த மக்கள் பயனடைகின்றனர்..

## விருதுகள்
2011 ஆம் ஆண்டில், இவருக்கு சமூக சேவை மற்றும் சமூக மேம்பாட்டின் வகைக்கான லக்ஷ்மிபத் சிங்கானியா - ஐஐஎம்,  லக்னோ தேசிய தலைமை விருது வழங்கப்பட்டது..இங்கு உள்ள மக்கள் இவரை*தண்ணீரின் அன்னை *என்று அழைக்கின்றனர்...

## சான்றுகள்

பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:உத்தரப் பிரதேச நபர்கள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பகுப்பு:வாழும் மக்கள்
பகுப்பு:மும்பையைச் சேர்ந்தவர்கள்
பகுப்பு:இந்தியப் பெண் செயற்பாட்டாளர்கள்
அமோனியம் ஆர்த்தோமாலிப்டேட்டு

**அமோனியம் ஆர்த்தோமாலிப்டேட்டு** *(Ammonium orthomolybdate)* என்பது (NH4)2MoO4. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மாலிப்டினம் மூவாக்சைடுடன் நீர்த்த அமோனியா கரைசல் சேர்த்து வினைபுரியச் செய்வதன் மூலமாக அமோனியம் ஆர்த்தோமாலிப்டேட்டு தயாரிக்கமுடியும். இவ்விரு கரைசல்களையும் தொடர்ந்து சூடாக்குவதன் மூலமாக அமோனியா இழக்கப்பட்டு அமோனியம் எப்டா மாலிப்டேட்டு அல்லது அமோனியம் எழுமாலிப்டேட்டு  ((NH4)6Mo7O24.4H2O) உருவாகிறது. அரித்தலைத் தடுக்கும் வேதிப் பொருளாக அமோனியம் ஆர்த்தோமாலிப்டேட்டு பயன்படுத்தப்படுகிறது. தாதுக்களில் இருந்து மாலிப்டேட்டைப் பிரித்தெடுக்கும் சில வழிமுறைகளில் இடைநிலை வேதிப் பொருளாக பயன்படுகிறது . 

## வேதிவினைகள்

அமோனியம் ஆர்த்தோமாலிப்டேட்டு திண்மத்தை சூடாக்கினாலும், அல்லது அமிலத்துடன் சேர்த்து சூடாக்கினாலும் மாலிப்டினம் மூவாக்சைடு உருவாகிறது. அமோனியம் டைமாலிப்டேட்டு உருவாதல் வழியாக இத்தகைய வினைகள் நிகழ்கின்றன. தாதுக்களில் இருந்து மாலிப்டினம் சுத்திகரிக்கப்படும் போது இச்சமநிலை பயன்படுத்திக் கொள்ளப்படுகிறது. அமோனியம் ஆர்த்தோமாலிப்டேட்டின் நீர்த்த கரைசல் ஐதரசன் சல்பைடுடன் வினைபுரிந்து அமோனியம் டெட்ராதயோமாலிப்டேட்டு உருவாகிறது : (NH4)2MoO4  +  4 H2S   →    (NH4)2MoS4  +  4 H2O

## மேற்கோள்கள்

பகுப்பு:அமோனியம் சேர்மங்கள்
பகுப்பு:மாலிப்டினச் சேர்மங்கள்
சுமைரா அப்துலாலி

**சுமைரா அப்துலாலி** (Sumaira Abdulali)  என்பவர் மும்பையைச் சேர்ந்த சுற்றுச்சூழல் ஆர்வலர் மற்றும் அவாஸ் தொண்டு நிறுவனத்தின் நிறுவனர் மற்றும் சுற்றுச்சூழல் ஆர்வலர்களை மிரட்டல், அச்சுறுத்தல் மற்றும் பழிவாங்கலுக்கு எதிராக பாதுகாக்கும் அமைப்பின் இயக்கத்தின் ஒருங்கிணைப்பாளர் ஆவார்.  ஒலி மாசுபாடு  மற்றும் மணல் வெடிப்பு போன்ற பிரச்சினைகளுக்காக சட்டரீதியாக அணுகுவதும், அதற்காக வாதாடுவதும் இவரது செயல்பாடுகள் ஆகும். மற்றும் பொதுப் பிரச்சாரங்கள், ஆவண ஆவணங்களுக்கு பங்களிப்பு, தொலைக்காட்சி விவாதங்கள் மற்றும் பத்திரிக்கை கட்டுரைகள் போன்றவற்றில் ஈடுபடுகிறார்.
## சமூகசெயல்பாடுகள்
இவர் பல்வேறு சமூக செயல்களில் ஈடுபட்டுள்ளார்.அவை பின்வருமாறு,
### ஒலி மாசுபாடு

அதிகாரிகள் மற்றும் பத்திரிகைகளால் இந்திய ஒலி மாசுபாட்டின் அமைச்சர் என அழைக்கப்படுகிறார்.
இவர் 2003 ஆம் ஆண்டில் மும்பை சுற்றுச்சூழல் பாதுகாப்பு குழுமத்துடன் இணைந்து  அமைதி மண்டலங்களை (silence zone) வரையறை செய்வது தொடர்பாக மும்பை உயர்நீதிமன்றத்தில் ஒரு பொதுநல வழக்கினை தொடர்ந்தார்..பின் ஏழு ஆண்டுகள் கழித்து 2009 ஆம் ஆண்டில் மும்பை மாநகரட்சிக்கு 2,237 அமைதிமண்டலங்களில் மருத்துவமனை, கல்வி நிறுவனங்கள், நீதிமன்றங்கள், கோவில்கள் போன்றவற்றை100 மீட்டர் அதிகப்படுத்துமாறு அறிவுறுத்தியது.
### மணல் கொள்ளைகளை தடுத்தல்

சுமைரா அப்துலாலி 2003 ஆம் ஆண்டிலிருந்து ஊடகங்களின் உதவியுடன்  மணல் கொள்ளைகளுக்கு எதிராக மிகத்தீவிரமாக போராடி வருகிறார். இவருடைய அவாஸ் தொண்டு நிறுவனம் தான் நாட்டிலேயே மணல் கொள்ளைக்கு எதிராக முதல் பொதுநல வழக்கை 2006 -ல்  தாக்கல் செய்தனர். பல விசாரணைகளுக்கு பிறகு அளவிற்கு அதிகமாக மணல் எடுப்பது என்பது சட்டவிரோதம் என அரசு தீர்ப்பளித்தது.
## திறந்த குழி சுரங்கப்பணி
2011 ஆம் ஆண்டில் திறந்த குழி சுரங்கப்பணி ஏலம் விடுதல் தொடர்பாக ஒரு பொதுநல வழக்கினை தாக்கல் செய்தார்.அதில் இந்த வளங்கள் அழிக்கப்படுவதினால் சிறுத்தை, புலி போன்ற விலங்கினங்களின் வாழ்க்கை முறை பாதிக்கப்படுவதாக வாதாடினர். பின்பு அந்த பகுதிகளை தோன்டுவதற்கு அனுமதி அளிக்கக் கூடாது என மற்றொரு பொதுநல வழக்கை தாக்கல் செய்தார். .2013 ஆம் ஆண்டு அதனை தோண்டுவதற்கு மகாராட்டிரம் உயர்நீதிமன்றம் தீர்ப்பு வழங்கியது.

## ஆவண படங்கள்
இவர் பல ஆவண படங்களிலும் பங்காற்றியுள்ளார்.
# 2017 -ல் மணல் வழித்தடம் 
# 2013-ல்  மணல் போர் 
# 2004-ல் கடவுள் செவிடா? (ஒலி மாசுபாடு பற்றியது) 

## சான்றுகள்

## நேர்காணல்
* 
* 
* 

பகுப்பு:சமூக சேவகர்கள்
பகுப்பு:வாழும் மக்கள்
பகுப்பு:இந்திய சூழலியலாளர்கள்
பகுப்பு:1961 பிறப்புகள்
கோவாவின் திருவிழா

**கோவாவின் திருவிழா** *(Carnival in Goa)* எனப்படுவது உலகம் முழுவதும் கொண்டாடப்படும் ஒரு சிறிய கேளிக்கை கொண்டாட்டமாகும். கோவாவில் நடைபெறும் இக் கொண்டாட்டம் இந்தியாவில் மிகப்பெரிய ஒரு நிகழ்வாகும். ஆசியாவில் நடைபெறும் சில விழாக்களில் இதுவும் ஒன்றாகும். ஒவ்வொரு வருடமும் பிப்ரவரி மாதத்தில் இக்கொண்டாட்டம் வழக்கமாக நடைபெறுகிறது. விழாவுக்கு முன்னர் இந்நிகழ்வை  கார்னிவல் என அழைத்தனர். 

கோவாவில் போர்த்துகீசிய ஆட்சி 1960 ஆம் ஆண்டுக்குப் பிறகு முடிவுக்கு வந்த பின்னர் இந்த விழா சிறப்பாகக் கொண்டாடப்படுகிறது. கிராமிய அடிப்படையிலான இத்திருவிழாவில்  சில சமயங்களில் பெருமளவில்  நகரமக்களும் அணிவகுத்து கலந்து கொள்கின்றனர். வர்த்தக நிறுவனங்கள் மற்றும் கலைக்குழுக்கள் இக்கொண்டாட்டத்தில் பெரும்பங்கு வகிக்கின்றன. இன்றுவரை இக்கொண்டாட்டம் பாரம்பரிய முறைப்படி திட்டமிடப்பட்டு நடத்தப்படுகிறது. நடத்தப்படுகின்றன. தெற்கு கோவாவில் உள்ள சால்சீட் துணை மாவட்டத்தில் மேடைகள் அமைத்தும் தெருவோரங்களிலும் நாடகங்கள் நடத்தப்பட்டு இக்கொண்டாட்டம் முக்கியத்துவம் பெறுகிறது. 

இத் திருவிழா "கோவாவின் மிகவும் புகழ்பெற்ற திருவிழா என்று கோவா அரசாங்கத்தின் சுற்றுலாத் துறை அறிவித்துள்ளது. மேலும், 18 ம் நூற்றாண்டு முதல் கொண்டாடப்பட்டு வருகிறது ". 

2017 ஆம் ஆண்டு இக்கொண்டாட்டம் 25-28 தேதிகளில் நடைபெற்றது. நகர்புறப் பகுதிகளுக்கான அணிவகுப்பு கோவா தலைநகரமான பானஜியில் 25 பிப்ரவரியிலும், மட்காவ் நகரில் 26 பிப்ரவரியிலும், வாஸ்கோட காமாவில் 27 பிப்ரவரியிலும், மப்பூசாவில் 28 பிப்ரவரியிலும் நடைபெற்றது. 

## மேற்கோள்கள்

## புற இணைப்புகள்
*Donna Noronha's Viva Carnival (link via JazzGoa)

பகுப்பு:கோவா
பகுப்பு:இந்தியப் பண்டிகைகள்